
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 175
                                                           din 29 octombrie 2015

                  privind însuşirea şi aprobarea documentaţiei de avizare a lucrărilor de intervenţii pentru

                          obiectivul de investiţii : „Reparaţii capitale la acoperiş şi faţadă la clădirea unde 

                              funcţionează Secţia de Pediatrie, strada Zaharia Boiu nr. 40 - 42 Sighişoara”


Consiliul Local al Municipiului Sighişoara, întrunit în şedinţă ordinară,
            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24679/23.10.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de intervenţii;

Având în vedere Procesul - verbal nr. 24.292/20.10.2015 al Comisiei Tehnico- Economice, prin care s-a analizat şi s-a avizat favorabil documentaţia de avizare a lucrărilor de intervenţii pentru obiectivul de investiţii : „Reparaţii capitale la acoperiş şi faţadă la clădirea unde funcţionează Secţia de Pediatrie, strada Zaharia Boiu nr. 40 - 42 Sighişoara”;
Văzând Raportul de specialitate al Spitalului Municipal Sighişoara, înregistrat cu nr. 3890/22.10.2015 şi la Municipiul Sighişoara cu nr. 24678/23.10.2015, prin care se propune însuşirea şi aprobarea documentaţiei de avizare a lucrărilor de intervenţii pentru obiectivul de investiţii : „Reparaţii capitale la acoperiş şi faţadă la clădirea unde funcţionează Secţia de Pediatrie, strada Zaharia Boiu nr. 40 - 42 Sighişoara”, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

    HOTĂRĂŞTE:


Art. 1. Se însuşeşte şi se aprobă documentaţia de avizare a lucrărilor de intervenţii pentru obiectivul de investiţii: „Reparaţii capitale la acoperiş şi faţadă la clădirea unde funcţionează Secţia de Pediatrie, strada Zaharia Boiu nr. 40 - 42 Sighişoara”, având valoarea totală a investiţiei de 282.726,08 de lei (fără T.V.A.), din care C+M  213.404,03 de lei (fără T.V.A.).

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică, Serviciul Tehnic, Investiţii-Urmărire Contracte, Monitorizare Servicii de Utilităţi Publice din cadrul Municipiului Sighişoara şi Spitalul Municipal Sighişoara, prin managerul său, doctor Maşca Aurelia împreună cu aparatul din subordine.

Art. 3. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.
PREŞEDINTE DE ŞEDINŢĂ,

  

          Bontea Adrian
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică; 
  1 ex. Serviciul Tehnic, Investiţii – Urmărire Contracte, Monitorizare Servicii de Utilităţi Publice;
 2 ex. Spitalul Municipal Sighişoara.

10 ex. 

A.B.

